open-index/open-wikipedia-markdown huggingface dataset:
Ernst Hartert

**Ernst Johann Otto Hartert** (29. lokakuuta 1859 Hampuri – 11. marraskuuta 1933 Berliini) oli saksalainen lintutieteilijä.

Hänen isänsä oli kenraali, joka toimi komendanttina Preussissa Pillaussa, nykyisin Baltijsk. Ernst oli itseoppinut luonnontieteilijä, joka keräsi laajan munakokoelman ja konservoi lintuja.

Hartert toimi Walter Rothschildin yksityismuseon Tringin museonhoitajana 1892–1929. Hän toimitti neljännesvuosittain ilmestynyttä museon julkaisua *Novitates Zoologicae* (1894–1939) yhdessä Rothschildin kanssa. Hän toimitti myös julkaisua *Hand List of British Birds* (1912) yhdessä Francis Charles Robert Jourdainin, Claud Buchanan Ticehurstin ja Henry Witherbyn kanssa.

Hartert matkusteli Intiassa ja Indonesiassa (1887), Afrikassa (1885–1886) ja Etelä-Amerikassa (1891–1892), sekä työnantajansa puolesta useita kertoja Pohjois-Afrikassa ja Itä-Intiassa. Vuonna 1930 hän luopui työstään ja muutti Berliiniin.

Hartert nimesi muun muassa kapverdenkiitäjän. Hänen kunniakseen on nimetty borneonpöllökehrääjä (*Batrachostomus harterti*), perunkirjopyrstö (*Phlogophilus harterti*), boliviankapuaja (*Upucerthia harterti*), bolivianpiikkipyrstö (*Schizoeaca harterti*) ja sumbansieppo (*Ficedula harterti*).

## Teoksia
* *Die Vögel der paläarktishen Fauna* (1903–22)
* *Practical Handbook of British Birds* (1924)

## Lähteet
* Proregulus
Bandits – pankkirosvot

**Bandits – pankkirosvot** on Barry Levinsonin ohjaama elokuva vuodelta 2001.

Bruce Willis ja Billy Bob Thornton esittävät vankilasta karkaavia pankkiryöstäjiä, jotka törmäävät Cate Blanchettin esittämään turhautuneeseen kotirouvaan ja kolmiodraama on valmis.

Elokuva oli aluksi tarkoitus tehdä Elmore Leonardin *Ruumiinryöstäjät*-romaanin pohjalta, mutta tuottajien mielestä se oli liian huono joten käsikirjoittaja Harley Peyton palkattiin kirjoittamaan käsikirjoitus kokonaan uudestaan.

## Rooleissa

## Lähteet
Brasilian Grand Prix 1988

**Brasilian Grand Prix 1988** oli Formula 1 -sarjan osakilpailu, joka ajettiin Jacarepaguan radalla 3. huhtikuuta 1988. Kilpailu oli kauden ensimmäinen, ja sen voitti McLarenin Alain Prost.

## Tulokset

## Muuta
*Luis Pérez-Salan ensimmäinen kilpailu
*Eurobrun-tallin ensimmäinen lähtö
* Kilpailu lähetettiin Suomessa koosteena TV2:ssa selostajina Matti Kyllönen ja Keke Rosberg.

## Lähteet

* HS 3.4.1988
Sedaatio

**Sedaatio** on lääketieteen termi, jolla tarkoitetaan ihmisen tai muun eläimen rauhoittamista tai lamaamista keskushermoston toimintaa vaimentavalla lääkeaineella eli sedatiivilla siten, että tajunnan taso laskee. 

Sedaation aste vaihtelee lievästä voimakkaaseen. Lievä sedaatio on lähinnä potilaan maltillista rauhoittamista siten, että potilas kykenee esimerkiksi vastaamaan suullisiin kysymyksiin. Sedaation  asteen kasvaessa potilaan muisti, keskittymiskyky ja lihastoiminnot heikkenevät ja lopulta potilas nukahtaa. Sedaation vahvin muoto on niin sanottu nukutus eli yleisanestesia, jossa potilaan tajunnan taso on laskenut niin vahvasti, ettei tuntoaisti enää toimi eikä potilas pysty yleensä myöskään hengittämään ilman lääketieteellisiä apukeinoja.

## Sedaatio lääketieteellisten toimenpiteiden yhteydessä

Osa potilaista pelkää esimerkiksi hammaslääketieteellisiä toimenpiteitä siinä määrin, että on käytettävä rauhoittavia lääkkeitä. Myös itse toimenpide saattaa olla niin epämiellyttävä, että rauhoittava lääkitys katsotaan tarpeelliseksi, vaikkei potilas koe hoitopelkoa.

Leikkaushoitoa edeltävän sedaation tavoitteena on yleensä kivun, pelon ja ahdistuksen lievitys sekä hengityskoneen letkun ja hoitotoimenpiteiden sietäminen. Ideaalinen sedaatioaste on tällöin kevyt, josta potilas voidaan herättää helposti puheella.

Usein riittävän ja oikein ohjautuvan tehon saavuttamiseksi sedatiiviset lääkeaineet on annettava laskimoon (-sedaatio): laskimonsisäisellä annostelulla potilaan yksilöllinen annos titrataan kohdalleen. Itse toimenpiteiden suorittamisessa ei tule ongelmia ja potilaiden toipuminen on nopeaa. 

Myös suun kautta otettuna (oraalinen sedaatio) rauhoittavat lääkkeet saavat pääosalla potilaita aikaan hyvän sedaation. Tällä annostelulla ongelmaksi jää potilaan yksilöllinen vaste lääkkeeseen: osa ylisedatoituu ja osa alisedatoituu.

Kuolevan potilaan olon helpottamiseksi käytetään palliatiivista sedaatiota, kun muut toimenpiteet eivät auta esimerkiksi kipuihin.

Huumeidenkäyttäjän tavoitteena voi olla sedaatio.

## Lähteet

## Aiheesta muualla

* Kurssimoniste i.v.-sedaatiosta hammastoimenpiteissä
Pikajuna pohjoiseen

**Pikajuna pohjoiseen** on suomalainen näytelmäelokuva, joka valmistui vuonna 1947. 

Elokuvan pääroolissa on Ansa Ikonen. Leif Wager esittää sairaalasta karannutta kuolemansairasta Reinoa, joka rakastuu Liisa Tuomen esittämään roolihahmoon. Aku Korhonen esittää vanhaa lehtitoimittajaa, jolla on halu tutustua muihin ihmisiin junissa ja pelata korttia. Mutta sitten tapahtuu inhimillisistä syistä johtuva junaonnettomuus.

Vanha luonnenäyttelijä Arvi Tuomi nähdään harvinaisessa Pelastusarmeijan upseerin roolissa.

Elokuvan on ohjannut Roland af Hällström ja käsikirjoittanut Viljo Hela.

Roland af Hällström voitti 1948 parhaan ohjauksen ja käsikirjoituksen sekä Aku Korhonen parhaan miessivuosan Jussi-palkinnot.

Elokuvan lopulla nähtävä junien törmäys oli toteutettu pienoismalleilla.

## Lähteet
Eeva Hongisto

**Eeva Inkeri Hongisto** (o.s. **Haimi**, s. 15. joulukuuta 1945 Valkeala) on entinen suomalainen yleisurheilija.

Eeva Haimin päälaji oli 400 metrin juoksu, mutta hän kilpaili menestyksekkäästi myös 200 metrillä ja 800 metrillä. Hänellä on  eri ikäluokissa 24 Suomen mestaruutta, joista 11 on Kalevan kisoista. Hän on ainoa nainen, joka on voittanut Kalevan kisoissa 200, 400 ja 800 metrin mestaruuden. 400 metrin mestaruuden hän voitti kahdeksan kertaa peräkkäin vuosina 1962–1969. Ensimmäisen mestaruutensa hän voitti 16-vuotiaana, ja hän on edelleenkin nuorin 400 metrin voittaja kautta aikojen. 200 metrin mestaruuden hän voitti vuonna 1965 ja 800 metrin mestaruuden vuosina 1968 ja 1969. Henkilökohtaisia Suomen ennätyksiä hän juoksi 11, joista kaksi 200 metrillä, kaksi 800 metrillä ja seitsemän 400 metrillä.

Méxicon olympialaisissa 1968 Haimi kilpaili sekä 400 että 800 metrillä, ja Ateenan EM-kisoissa 1969 hän kilpaili 400 metrillä. Kaikilla kerroilla hän jäi alkueriin. Ateenan EM-kisoissa hän oli lisäksi mukana 4 × 400 metrin viestijoukkueessa, joka sijoittui kahdeksanneksi ja paransi Suomen ennätystä sekä alkuerissä että loppukilpailussa. Vuonna 1963 hän voitti pronssia 400 metrin juoksussa Pohjoismaiden mestaruuskisoissa Göteborgissa.

Eeva Hongisto on 200 metrin juoksun nuorten Euroopan mestarin Visa Hongiston äiti.

## Henkilökohtaiset ennätykset
* 100 metriä 12,3
* 200 metriä 24,8
* 400 metriä 54,6
* 800 metriä 2.05,9

## Lähteet
* 
* 

## Aiheesta muualla
* 
* Naisten 400 metriä Kalevan kisoissa 1957-2004
Renegades (Agentsin albumi)

**Renegades** (Parlophone 50999 50465521) on Topi Sorsakosken & Agentsin albumi vuodelta 2007. Albumin idea lähti liikkelle The Renegades -yhtyeen solistin Kim Brownin hyväntekeväisyyskonsertista vuonna 2007, kun lauluntekijä menetti sairauden johdosta äänensä. Konsertissa Agents-yhtyeellä heräsi idea tehdä Renegades-materiaalia ja levyn nauhoitukset alkoivat huhtikuussa.

Albumia pidetään monella tavalla Agentsien paluuna juurille. Topi Sorsakosken lisäksi muitakin 1980-luvun muusikoita on pyritty saamaan mukaan, samoin tekstien kääntäjänä ja kannentekijänä toimivat samat miehet (Jukka Itkonen sekä Stefan Bremer).

*”Olen tyytyväinen että saatiin mukaan niin paljon alkuperäisjäseniä. Albumia tehdessä tunnelma studiossa olikin melko nostalginen. Tavoitteena ei ollut kuitenkaan tehdä tribuuttilevyä, vaan muistuttaa tämän levyn kautta kuinka hieno ja tuottelias yhtye The Renegades on ollut, ja kuinka paljon yhteen musiikki on Agentseihin vaikuttanut”* kertoo Esa Pulliainen.

Albumia tehtäessä ei käytetty tietokoneita.

"Kellot soi" julkaistiin singlenä jo aikaisemmin. Sen video julkaistiin yhtyeen kotisivuilla. "Niin paljon rakkautta sain" ilmestyi singlenä itse levyn julkaisuviikolla. Albumista on julkaistu myös vinyyliversio.

Albumin kannet kuvasi Stefan Bremer. 

## Kappaleet
# 
# 
# 
# 
# 
# 
# 
# 
# 
# 
# 
# 

### Vuoden 2012 uudelleenjulkaisu
# 
# 

Sovitukset: Esa Pulliainen.
Kappaleiden suomalaiset sanat: Jukka Itkonen, paitsi 'Aika yön on aika työn' sanat: E. Hyvönen / M.A. Numminen.

The Renegades tarkoittaa tässä kokoonpanoa Kim Brown, Denys Gibson, Stuart Graham Johson sekä Ian Mallett.

## Kokoonpano
* Topi Sorsakoski – laulu, kitara
* Esa Pulliainen – soolokitara, taustalaulu
* Kai Pulliainen – basso
* Heikki Sandrén – rummut ja lyömäsoittimet 
* Pedro Hietanen – haitari, urut, piano
* Juho Hurskainen – saksofoni
* Pave Maijanen – taustalaulu
* Vesa Anttila – kitara

## Lähteet
* Agents-yhtyeen kotisivut
* Suomen äänitearkiston tietokanta 
* Renegades-levy

### Viitteet
Lentokoneiden jäänesto- ja -poistokäsittely

**Lentokoneiden jäänesto- ja -poistokäsittely** tehdään lentokoneille jäätymisen estämiseksi (anti-icing) ja jäänpoistamiseksi (de-icing) hieman ennen lentoonlähtöä. Lentokoneen pintaan ruiskutetaan yleisimmin kuumaa vettä ja propyleeniglykolia. Käsittely varmistaa lento-ominaisuuksien säilymisen ja parantaa lentoturvallisuutta. Irtoava jää voi aiheuttaa merkittävää haittaa moottoriin osuessaan. Nykyaikaisella lentoasemalla suuri osa glykolipitoisesta vedestä kerätään talteen ja kuljetetaan jätevedenpuhdistamoon, osa kerätään lentokoneen ympäriltä harjaimuriajoneuvoilla, glykolia sisältävä lumi siirretään sulamisalueille. Glykolin kierrätys ja uudelleenkäyttö on yleistymässä. Suuren lentokoneen jäänestoon voi kulua jopa 15–20 minuuttia. Helsinki-Vantaan lentoasemalla käytetään glykolia vuosittain 3–4 miljoonaa litraa. 

## Jäänestoaineet
* Tyyppi I: 80 % propyleeniglykolia, väriainetta ja korroosioinhibiittejä sekä noin 20 % vettä. Käytetään kuuman veden kanssa jään ja huurteen poistoon.
* Tyypit II ja IV: 50 % propyleeniglykolia, väriainetta, korroosioinhibiittejä ja paksunnosainetta sekä lähes 50 % vettä. Käytetään jäänestoon vaikeammissa sääolosuhteissa, esimerkiksi lumisateella, koska paksunnosaine estää nesteen valumisen pois ruiskutetuilta pinnoilta.
Propyleeniglykolia ei luokitella vaaralliseksi, mutta vesistöön joutuessaan se hajotessaan kuluttaa happea ja aiheuttaa epämiellyttävää hajua. Toistaiseksi tarjolla ei ole haitattomampaa vaihtoehtoa.

## Lähteet
* 
* 
* http://www.finavia.fi/lentokoneidenjaanestojapoisto
Qualcomm

**Qualcomm Inc.** on yhdysvaltalainen elektroniikka- ja puolijohdevalmistaja, jonka päätuotteita ovat matkapuhelinten ja langattoman tiedonsiirron komponentit, tiedonsiirtostandardien kehittäminen ja satelliittipaikannusjärjestelmät. Yritys on listattu NASDAQ-pörssissä ja sen kotipaikka on San Diego Kaliforniassa. 

## Historia
Yrityksen perustivat Irwin Jacobs ja Andrew Viterbi vuonna 1985. 

Oman matkapuhelinten valmistuksen Qualcomm myi japanilaisyhtiö Kyoceralle helmikuussa 2000. Teletekniikkaan liittyvät tukiasemaliiketoiminta on myyty ruotsalaisyhtiö Ericssonille. Qualcomm myy Eudora-sähköpostijärjestelmää. Yritys kehittää Loral Space & Communicationsin kanssa Globalstar-satelliittijärjestelmää ja tekee yhteistyötä digitaalisen elokuvajärjestelmän kehittämisessä.

Qualcomm osti tammikuussa 2009 suoritinvalmistaja AMD:n mobiililiiketoiminnan. Kaupan myötä yritys aloittaa toiminnan myös Suomessa: AMD:n mobiililaitteiden grafiikkasuorittimia kehittänyt yksikkö, joka toimii pääosin Suomessa, siirtyy työntekijöineen Qualcommin palvelukseen.

27. lokakuuta 2016 julkaistiin tieto, että Qualcomm ostaa elektroniikkayhtiö NXP Semiconductorsin. NXP Semiconductors on Freescale Semiconductorin omistaja (ent. Motorola).

Marraskuussa 2017 Broadcom teki 130 miljardin dollarin ostotarjouksen Qualcommista, jonka Qualcomm lopulta hylkäsi.

Vuonna 2021 yhtiö sai valmiiksi Nuvian kaupan, jonka se osti 1,4 miljardin dollarin hinnalla. Nuvia aloitti ARM-suorittimien suunnittelun datakeskuksiin vuonna 2019. Elokuussa 2022 kerrottiin Arm-yhtiön haastavan Qualcommin oikeuteen sanoen ettei Qualcommilla ole oikeutta käyttää Nuvian ARM-suunnitelmia vaikka Qualcommilla on jo ennestään lisenssi ARM-suorittimien käyttöön Snapdragon-sarjassa. Vuonna 2024 kerrottiin päätöksestä, että Qualcomm ei ole rikkonut lisenssiehtoja. Valamiehistön päätös ei kuitenkaan ollut yksimielinen.

Qualcomm on käyttänyt RISC-V -suorittimia mikrokontrollereissa ja RISC-V on Qualcommin mukaan yksi sen ydintekniikoista. Qualcomm on myös investoinut SiFive-yhtiöön vuonna 2019.

Syyskuussa 2022 yrityksen liikevaihto oli 11,4 miljardia Yhdysvaltain dollaria.

## Snapdragon

Qualcomm valmistaa matkapuhelimissa ja taulutietokoneissa paljon käytettyjä Snapdragon-järjestelmäpiirejä. Piirien suoritinytimet perustuvat ARM:n arkkitehtuuriin. Niissä käytetään Qualcommin omia Adreno-grafiikkasuorittimia.

## Adreno

Adreno on Qualcommin kehittämä grafiikkasuoritinsarja, joka on usein integroituna Snapdragon järjestelmäpiirillä.

## Hexagon
Hexagon on Qualcommin DSP-sarja, joka on usein integroituna Snapdragon järjestelmäpiirillä.

Hexagon tukee *Hexagon Vector eXtensions* (HVX) SIMD vektorisuoritinlaajennuksia käskykantaan.

## Lähteet

## Aiheesta muualla

* Virallinen sivusto 
*
Hauli Bros

**Hauli Bros** on vuonna 1996 aloittanut tamperelainen rock-yhtye. Yhtye soittaa ”harjurockia”, jossa kuuluu vahvasti manserockin perinteet. Hauli Bros esiintyy myös duo-kokoonpanossa, johon kuuluvat laulaja-kitaristi Juri Lindeman sekä hänen lisäkseen joko kitaristi Kalle Alatalo tai basisti Ari Pulkkinen.

## Jäsenet
* Juri Lindeman – laulu, kitara
* Kalle Alatalo – kitara, laulu
* Ari Pulkkinen – basso, laulu
* Harri Vainionpää – rummut

## Julkaisut
### Albumit
* *[[Haulit himaan]]* (2005)
* *[[Mitään ei saa pitää]]* (2008)
* *[[Valmis kaikkeen]]* (2010)
* *[[Juhla jota elämäksi kutsut]]* (2013)
*Huominen on vielä mun (2020)

### Singlet
* Vetree ja nuori / Rakkaus on naarmu sydämeen (2004)
* Kultakypärä / Sikarock (2004)
* N.Y.T-nyt (2007)
* Mitään ei saa pitää / Liian suuri muuttumaan (2008)
* Kitaralaukku ja käheä ääni / Hölmö hourupää (PSCD 309, 2009)
*  Pelle / Laivat kaatuu (2010)
*  Mitä päätät pyytää (2010)
*  Tulva (2012)
*  Kanssasi huomisen (2013)
*  Sata vuotta sitten (2018)
*  Täytä mut (2018)
*  Hullu / Herää jo (2019)

### Muut levyt
* *[[Jallun herrasmieslaulut]]* (2008)
* ''Pispalassa jytää'' (2010)
* ''Musaa mäeltä 1–5'' (1999-2009)
* ''Metsän taikaa'' (2011)
* ''Maalaispojan laulut'' (2011)

## Lähteet

## Aiheesta muualla
* Viralliset sivut.
* Poko Rekordsin artistisivu .
*
Deemster

**Deemster** () on Mansaaren tuomioistuimien tuomareista käytettävä nimitys. Saarella on kolme täysipäiväistä deemsteriä ja yksi vetoomustuomari (*Judge of Appeal*).

Deemster kuuluttaa uudet lait lukemalla ne ääneen kuulijoille englanniksi ja manksiksi saaren kansallispäivänä, joka on Tynwald-päivä.

## Aiheesta muualla
*Mansaaren tuomioistuimet
Moe!

**Moe!** on Raptorin vuonna 1990 julkaistu esikoisalbumi. Levyltä löytyvät muun muassa kappaleet ”Oi beibi”, ”Debi Gibson”, ”Tuhansien Sulojen maa”, ”Rane”, ”Armeija” ja ”Rattijuoppo”.

Albumin nimi tulee albumin lopussa olevasta noin kahden sekunnin pituisesta piiloraidasta. Kyseinen lausahdus on Raptorin suomennos räppäreiden ”yo!”-tervehdyksestä.

Kappale ”Esko A.” ei kerro keskustapoliitikko Esko Ahosta, vaan Kristillisen liiton kansanedustajasta ja puheenjohtajasta Esko Almgrenista. Sen sijaan vuonna 1991 julkaistulla albumilla ''Tulevat tänne sotkemaan meidän ajopuuteorian'' oleva kappale ”S.K.A.H. (Ime mun sitä)” sisältää Esko A! -huudon hieman muutettuna ja kertoo Esko Ahosta. 

Vuonna 1990 Hannu Peltomaa ohjasi dokumenttielokuvan *[[Raptori Moe!]]*, joka oli konserttikollaasi vuoden 1990 keikoilta.

## Kappaleet
# Minä ja ryhmä – 03:09
# Rane –; 02:32
# Rattijuoppo – 03:10
# Jutka ja Kunkka – 03:28
# Tuhansien Sulojen maa – 02:37
# Raptori – 02:35
# Oi beibi – 03:25
# Olviräppi – 01:22 (san. Aleksis Kivi)
# Debi Gibson &ndash; 03:57
# Esko A. – 03:07
# Armeija – 02:52
# Piiloraita: Moe! – 00:02

## Lähteet

## Aiheesta muualla
* Juha Merimaa: Raptori – Raptori (1990). Nrgm.fi 5.8.2013.
John Nettles

**John Vivian Drummond Nettles** (s. 11. lokakuuta 1943 Manchester, Englanti, Yhdistynyt kuningaskunta) on englantilainen näyttelijä, joka tunnetaan rooleistaan sarjoissa *[[Bergerac]]* sekä *[[Midsomerin murhat]]*.

## Ura

1960-luvun alussa, opiskellessaan Southamptonin yliopistossa historiaa ja filosofiaa, Nettles kiinnostui ensi kertaa näyttelemisestä. Yliopiston jälkeen hän liittyi Royal Court Theatreen tehden lukuisia teatterirooleja, jotka tosin usein olivat pieniä sivuosia. 1970-luvun taitteessa hän esiintyi Northcott Theatressa Exeterissa ja sai samoihin aikoihin ensimmäisen valkokangasroolinsa Jerry Lewisin ohjaamassa elokuvassa *[[Kahden kelmin kepposet]]*. Vuosina 1971–1972 hän esitti tohtori Ian Mackenzien osaa draamasarjassa *[[Ashtonin perhe]]*, jonka jälkeen hän teki useita pienempiä rooleja televisiosarjoissa.

Esiintyessään Royal Shakespeare Companyssa Stratford-upon-Avonissa Nettlesille tarjottiin siihenastisen uransa suurinta roolia Jim Bergeracina Jerseyn Kanaalisaarelle sijoittuneessa poliisisarjassa *Bergerac*. Sarjaa kuvattiin vuosina 1981–1991 yhteensä 87&nbsp;jakson verran. Bergeracin päätyttyä Nettles palasi teatterin pariin esiintyen muutaman kauden Royal Shakespeare Companyssa.

Seuraava Nettlesin suuri rooli oli ylikomisario Tom Barnabyn osa rikossarjassa *Midsomerin murhat*. Caroline Grahamin romaaneihin perustuvaa sarjaa on kuvattu vuodesta 1997. Hän on myös selostanut useita dokumenttisarjoja.

## Palkinnot

John Nettles sai Brittiläisen imperiumin ritarikunnan arvonimen vuonna 2010.

## Lähteet

## Aiheesta muualla
Tulevat tänne sotkemaan meidän ajopuuteorian

**Tulevat tänne sotkemaan meidän ajopuuteorian** on Raptorin vuonna 1991 julkaistu toinen studioalbumi. Levyn tunnetuimpia kappaleita ovat muun muassa "Karvanoppaelvis", "Sukellus pumpuliin" ja "S.K.A.H (Ime mun sitä!)".

Albumin ilmestymisen jälkeen yhtye lopetti ja piti taukoa lähes kymmenen vuotta. Uutta materiaalia tuli vasta vuonna 2000 ilmestyneellä *[[Ouu-raisakson!]]*-albumilla.

CD-versiossa albumin kappaleiden jälkeen levyltä löytyy noin 35 minuutin ajan lyhyitä piiloraitoja, joista viimeinen on albumin nimenkin saanut "Tulevat tänne sotkemaan meidän ajopuuteorian".

## Kappaleet
# 
# 
# 
# 
# 
# 
# 
# 
# 
# 
# Piiloraidat

## Kokoonpano
* Izmo – soitot, taustalaulu
* Kaivo – laulu, rap, taustalaulu
* JuFo III – rap, taustalaulu

### Vierailevat muusikot
* Mitro – soitot
* Bulltone Rhythm Section – rytmitykset (B1)
* Pasi Ervi – saksofoni, taustalaulu (B1)
* Janne Haavisto – rummut
* Ona Kamu – laulu
* Hannu Korkeamäki – kitara
* Kaija Kärkinen – laulu
* DJ General Njassa – puhe
* Jukka Orma – tokaisu (A4)
* Pera Pirkola – taustalaulu
* Marko Putkonen – ääni
* MC Nikke T – kommentti
2060

## Ennustettuja tapahtumia
* Isaac Newtonin arvion mukaan maailmanloppu koittaa ja Jeesuksen johtaman tuhatvuotisen valtakunnan aika alkaa aikaisintaan vuonna 2060.
* Benin juhlii sadatta itsenäisyyspäiväänsä

## Lähteet
Tuija Välipakka

**Tuija Välipakka** (s. 3. elokuuta 1967 Hämeenlinna) on tamperelainen kirjailija. Häneltä on julkaistu useita runokokoelmia, romaaneja ja tietokirjallisuutta.

Välipakka on opiskellut runoutta ja proosaa Viita-akatemiassa. Hänen esikoisrunokokoelmansa *Lasimorsian* ilmestyi vuonna 2003. Välipakan ensimmäinen romaani *Härkätanssija* ilmestyi vuonna 2004 ja toinen romaani *Maailman vahvin tyttö* vuonna 2007. Vuonna 2007 ilmestyi Välipakan ja Arja Lehtosaaren toimittama narsismia käsittelevä tietokirja *Sata tapaa tappaa sielu: Narsismin uhrit kertovat*. Välipakka on käsitellyt samaa teemaa myös romaanissaan *Härkätanssija*. Välipakka on myös kirjoittanut lastenrunoja Yle TV1:n Lastenohjelmien vuonna 1998 esittämään *Runokynä*-sarjaan (toim. Laura Lilja-Haataja).

Välipakan puoliso on lastenkirurgian erikoislääkäri Jarmo Välipakka, ja heillä on kolme tytärtä. Välipakan eno oli iskelmäsanoittaja ja levytuottaja Vexi Salmi.

## Teoksia
### Runokokoelmat
* 
* 
* 
* 
* *Saari josta olen poissa*. Helsinki: Siltala, 2024. .

### Romaanit
* 
* 

### Tietokirjat
* 

### Muut teokset
* Välipakka, Tuija: One Hundred Red Things In Summer (digitaalinen virtuaalirunopeli), Nokturno, 2018

## Palkinnot ja ehdokkuudet
* Nihil Interit ry:n runouspalkinto 2014 (Take away)
* Tampereen kaupungin kirjallisuuspalkinto 2010, 2018
* Lause-Finlandia 2019

## Lähteet
Héctor Rebaque

**Héctor Alonso Rebaque** (s. 5. helmikuuta 1956 México, Meksiko) on entinen meksikolainen autourheilija ja Formula 1 -kuljettaja. 

## Ura
Rebaquen ura alkoi 1970-luvulla, jolloin hän ajoi urheiluauto- ja kestävyysajoja vuonna 1974 ja pienistä formulasarjoista Formula Atlanticia. Vuoden 1974 Le Mansin 24 tunnin ajot päättyivät keskeytykseen, mutta samana vuonna hän voitti IMSA GT Championship -sarjan Meksikon osakilpailun. Formula 2 -sarjassa Rebaque ajoi yhden kauden vuonna 1975, jossa sijoittui parhaimmillaan neljänneksi Thruxtonin osakilpailussa.  
  
Rebaque osallistui urallaan 58 Formula 1 -osakilpailuun, joissa hän saavutti 13 MM-pistettä. Hänen uransa paras tulos tuli viimeiseksi jääneeltä kaudelta , jolloin hän keräsi Brabham-tallin autolla 11 MM-pistettä ja sijoittui kuljettajien MM-sarjassa kymmenenneksi. Rebaque oli kolmasti neljäs (Argentiinan GP:ssä mahdollisuudet palkintokorokesijaan kariutuivat auton jakajan hajoamiseen). Hän perusti myös omaa nimeään kantaneen tallin, jossa ajoi sekä Lotuksen asiakastallina että itse valmistetulla autolla.

Formula ykkösten jälkeen Rebaque siirtyi CART-sarjaan monien muiden saman aikakauden kuljettajien tapaan. Siellä hän ajoi vain kauden 1982, mutta onnistui voittamaan kauden viimeisen osakilpailun. Saman vuoden Indianapolis 500 -kilpailussa hän sijoittui kolmanneksitoista. Uransa viimeisen kilpailun Rebaque ajoi F1-sarjan ulkopuolisessa osakilpailussa Race of Champions -tapahtumassa vuonna 1983.

### Formula 1-tulokset
()

## Muuta
Rebaque on kilpauransa jälkeen toiminut kotimaassaan arkkitehtina. Méxicon radan Autódromo Hermanos Rodríguezin yksi mutkista on nimetty hänen mukaansa.

## Lähteet
Ouu-raisakson!

**Ouu-raisakson!** on Raptorin vuonna 2000 julkaistu studioalbumi.

Levyn 14 kappaleesta neljä on aivan uusia ja loput remixversioita yhtyeen vanhoista kappaleista.

Albumi pysyi vuonna 2000 Suomen virallisella listalla kymmenen viikkoa, tosin se ei saavuttanut samanlaista suosiota kuin yhtyeen aiemmat albumit. Parhain sijoitus oli viikolla 25, sija 11.

Levystä löytyy perinteisten kappaleiden lisäksi noin 25 minuutin ajan piiloraitoja.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# Piiloraidat

## Lähteet
Amy Hempel

**Amy Hempel** (s. 14. joulukuuta 1951 Chicago, Illinois, Yhdysvallat) on yhdysvaltalainen kirjailija, journalisti sekä Sarah Lawrence -collegen professori. Hempel asuu New Yorkissa, Yhdysvalloissa. Hempelin kirjoitustyyliä on kuvattu minimalistiseksi.
 
Kirjailija Gordon Lishin oppilaana Amy Hempel kirjoitti ensimmäiset novellinsa. Gordon Lish oli niin vaikuttunut Hempelin töistä että auttoi häntä julkaisemaan ensimmäisen novellikokoelmansa, *Reasons to Live* (1985).  Hempel on sittemmin julkaissut kolme muuta novellikokoelmaa, *At the Gates of the Animal Kingdom * (1990), *Tumble Home* (1997) ja *The Dog of the Marriage* (2005). Amy Hempel toimitti Jim Shepardin kanssa runokokoelman *Unleashed – Poems by Writers’ Dogs* (1995). Hempelin kirjoittamia artikkeleita, esseitä ja novelleja on julkaistu lukuisissa lehdissä ja aikakausjulkaisuissa. Vuonna 2006 julkaistiin kirja *The Collected Stories of Amy Hempel*, joka sisältää hänen kaikki neljä aiemmin julkaistua novellikokoelmaansa. Raymond Carverin ja Mary Robisonin ohella Hempel on harvoja ainoastaan novelleilla maineensa luoneita kirjailijoita. Hänen tunnetuimpiin ihailijoihinsa lukeutuu kirjailija Chuck Palahniuk, joka on kirjoittanut Hempelistä esseen nimeltään *Chasing Amy*.

## Bibliografia
**Reasons to Live* (1985)
**At the Gates of the Animal Kingdom * (1990)
**Tumble Home*  (1997)
**The Dog of the Marriage* (2005)
**The Collected Stories* (2006)
Brasilian Grand Prix 1980

**Brasilian Grand Prix 1980** oli Formula 1 -sarjan osakilpailu, joka ajettiin 27. tammikuuta 1980 Interlagosin radalla Brasiliassa. Kilpailun voitti Renault'lla ajanut René Arnoux.

## Tulokset

## Muuta

*Paalupaikka: Jean-Pierre Jabouille – 2.21,40
*Nopein kierros: René Arnoux – 2.27,31 (kierroksella 22)
*Elio de Angelisin uran ensimmäinen palkintosija
*Didier Pironin ensimmäinen eturivin lähtöruutu (2.)

## Lähteet
Kone (albumi)

**Kone** on vuoden 1994 Tenavatähti-lastenlaulukilpailun voittaneen ja myöhemmin näyttelijänä sekä jalkapalloilijana vaikuttaneen Konsta Hietasen albumi vuodelta 1994. Albumin julkaisi Flamingo Music.

## Kappaleet
# 
# 
# 
# 
# 
# 
# 
# 
# 
# 
# 
#
An Historical Account of Two Notable Corruptions of Scripture

**An Historical Account of Two Notable Corruptions of Scripture** () on englantilaisen matemaatikon ja fyysikon Sir Isaac Newtonin vuonna 1690 kirjoittama tutkielma, joka julkaistiin postuumisti vuonna 1754. Tutkielma käsittelee kahden Uuden testamentin kirjoituksen tuhoutumisia, jotka koskevat Raamatun kohtia 1. Joh 5:7–8 ja Tim. 3:16. Newton arveli tutkielman julkaisemisen olevan liian vaarallista Englannissa. Tuohon aikaan kolminaisuusoppia vastustavia vainottiin. Newton lähetti käsikirjoituksensa John Lockelle ja pyysi tätä kääntämään kirjoituksen ranskaksi ja julkaisemaan kirjoituksen Ranskassa. Kaksi vuotta myöhemmin Newton sai tietää, että kirjoitusta yritettiin julkaista latinankielisenä nimettömänä käännöksenä. Newton painosti Lockea estämään latinankielisen käännöksen julkaisemista. 

## Lähteet
Väriaberraatio

**Väriaberraatio** eli **kromaattinen aberraatio** tai **kromaattinen vääristymä** on valon erilaisesta taittumisesta johtuva ilmiö. Ilmiö tapahtuu, kun linssi ei pysty tuomaan kaikkia valon aallonpituuksia kohtaamispisteeseen.

Spektrin pienemmät aallonpituudet taittuvat linssissä enemmän kuin spektrin suuremmat aallonpituudet. Valon taittuminen riippuu linssin (tai muun taittavan esineen) taitekertoimesta. Taitekerroin riippuu taas valon aallonpituudesta, tästä seuraa se, että eri aallonpituudet taittuvat eri kulmissa, jolloin havaitaan väriaberraatio. Karkeasti yleistäen voidaan sanoa, että sininen valo taittuu enemmän kuin punainen.

Värien erilaisen taittumisen seurauksena on se, että tietystä kohteesta muodostuu linssin taakse useita eri värisiä kohteita hieman eri paikkaan. Väriaberraatiota hyödynnetään varsinkin silloin, kun halutaan muodostaa kohteesta sen spektri. Se on kuitenkin vakava ongelma, mikäli halutaan luoda mahdollisimman tarkkoja kuvia kohteista. Ongelma voidaan korjata niin sanotulla akromaattisella objektiivilla.

Valokuvauksessa termillä tarkoitetaan ilmiötä, jolloin ei-toivotut värit tuottavat reunuksen kuvassa oleville kohteille. Ilmiö esiintyy tyypillisesti metallisilla pinnoilla tai kun vaaleiden ja tummien kohteiden välillä on suuri kontrasti. Valokuvakamerassa tämä on peräisin lasin taittumiskertoimesta, jolloin eri aallonpituudet kulkevat eri nopeudella linssin läpi. Joissakin kuvankäsittelyohjelmissa on työkalut värien korjaamista varten.

## Lähteet
*Väriaberraatio , Hannu Karttunen

### Viitteet

## Aiheesta muualla
Punalippu

**Punalippu** voi olla
*punainen lippu, vallankumouksen vertauskuva ja useiden vasemmistolaisten aatteiden tunnus
**[[Punalippu (laulu)|Punalippu]]*, brittiläinen työväenlaulu
*Punalippu, Petroskoissa ilmestyvän suomenkielisen kulttuurilehden Carelian entinen nimi.
Kirkniemi

**Kirkniemi** (ruots. *Gerknäs*) on Lohjan 30. kaupunginosa. Se sijaitsee Virkkalasta lounaaseen. Kaupunginosan nimi tulee alueella sijaitsevasta Kirkniemen kartanosta.

Puhekielessä Kirkniemellä tarkoitetaan usein myös suurta osaa Jönsbölen kaupunginosasta. Myös Kirkniemen paperitehdas sijaitsee Jönsbölessä. 

Kirkniemen vanha kylän raja kulkee Pikkujärven luoteissuuntaista rantaa pitkin Ruumissaaren pohjoispuoliselle salmelle ja siitä Mangsönsaaren läpi nykyistä kunnan rajaa pitkin Ristenen tilan maille. Ristenenistä (Ristens) raja jatkuu pohjois-koillissuuntaisesti kohti Smedsgårdia ja siitä takaisin Pikkujärven rantaan. Nykyinen kaava-alue käsittää vain Kirkniemen eteläisen osan.

## Lähteet

## Aiheesta muualla
*Kirkiniemen kartanon vaiheita Torsti Salosen sivuilla
Daniel Pinkham

**Daniel Rogers Pinkham, Jr.** (5. kesäkuuta 1923 – 18. joulukuuta 2006) oli yhdysvaltalainen säveltäjä. 

Pinkham oli kotoisin Massachusettsista. Hänen tärkeimpiä opettajiaan olivat Walter Piston, Aaron Copland, Wanda Landowska, E. Power Biggs, Samuel Barber, Arthur Honegger ja Nadia Boulanger. Hänen tärkeimmät soittimensa olivat cembalo ja urut.

Pinkham pääsi Bostonin konservatorion opettajaksi vuonna 1946. Vuodesta 1959 kuolemaansa 2006 hän opetti New England Conservatory of Musicissa. Hän opetti lyhyitä ajanjaksoja myös muissa merkittävissä oppilaitoksissa, kuten Harvardin yliopistossa, ja hänen oppilaitaan oli jazzmuusikkona tunnetuksi tullut Gigi Gryce. 

Pinkham soitti ammattimaisesti myös cembaloa ja urkuja. Hän toimi pitkään muun muassa King’s Chapelin urkurina Bostonissa. Alan Hovhanessin duo cembalolle ja viululle oli kirjoitettu tilaustyönä Pinkhamille ja viulisti Robert Brinkille. Kroonista lymfaattista leukemiaa sairastanut Pinkham kuoli Massachusettsissa 83-vuotiaana 18. joulukuuta 2006.

Pinkhamin tunnetuimmat teokset ovat kirkkomusiikkia, jossa uruilla on usein oleellinen osa. Hän oli kuitenkin varsin tuottelias musiikintekijä ja kirjoitti myös lukuisissa muissa musiikinlajeissa.
Meikit, ketjut ja vyöt

**Meikit, ketjut ja vyöt** on Maija Vilkkumaan toinen studioalbumi. Se julkaistiin vuonna 2001. Albumia on myyty lähes 37&nbsp;000 kappaletta. Heti julkaisun jälkeen levy nousi Suomen virallisen albumilistan kärkeen ja pysyi siellä kolme viikkoa.

## Kappaleet

Kaikki kappaleet on säveltänyt ja sanoittanut Maija Vilkkumaa.

## Kokoonpano

* Maija Vilkkumaa – laulu
* Niko Kokko – basso, taustalaulu
* Janne Lehto – kitarat, taustalaulu
* Tero Pennanen – kosketinsoittimet
* Jan Pethman – rummut, lyömäsoittimet

### Vierailevat muusikot
* Christa – taustalaulu (kappaleet 3, 5, 8, 9 ja 12)
* Sami Lehto – ohjelmointi (kappale 5)
* Marjo Leinonen – taustalaulu (kappale 7)
* Heikki Hämäläinen, Mauri Pietikäinen, Yrjö Lasonpalo, Heikki Vehmanen, Seppo Rautasuo, Veli-Matti Iljin, Kari Lindstedt ja Teppo Ali-Mattila – jouset (kappale 2)
* Riku Niemi – kapellimestari, jousien orkestrointi (kappale 2)

### Tuotanto
* Jyrki Tuovinen – äänittäjä, miksaaja
* Ilu Herkman – äänittäjä, miksaaja
* Juha Heininen – äänittäjä

## Arvostelut
* Soundi: 

## Lähteet
Jakkukylä

**Jakkukylä** on kylä ja taajama Iissä Pohjois-Pohjanmaalla. Jakkukylän taajamassa on 417 asukasta (30.8.2016). Kylä sijaitsee Iijoen varressa, molemmin puolin jokea: pohjoispuolella Iin ja Yli-Iin välisen seututien 851 varrella ja eteläpuolella Maalismaantien varrella. Yli-Iin taajamaan on matkaa noin 16 kilometriä ja Iin keskustaan noin 13 kilometriä.

Kylän kohdalta Iijokea pitkin pääsee veneellä ylävirtaan Ouluun Maalismaan voimalaitokselle asti ja alavirtaan Iihin Raasakan voimalaitokselle. Kylässä toimii oma koulu, Jakun ala-aste. 

Kylä muodostuu pienemmistä osista, jotka ovat Rajala, Niskala, Räihänniemi ja Jakkuranta.

Jakkukylä kuului aiemmin Yli-Iin kuntaan, joka liittyi Ouluun vuoden 2013 alussa. Vuonna 2015 Jakkukylä ilmaisi halunsa liittyä Iin kuntaan osakuntaliitoksella. Sekä Oulun kaupunginvaltuusto että Iin kunnanvaltuusto puolsivat asiaa, ja valtiovarainministeriö hyväksyi osakuntaliitoksen huhtikuussa 2017. Muutos astui voimaan vuoden 2018 alussa.

Marraskuussa 2019 Jakkukylään alettiin rakentaa Pohjois-Euroopan pisintä jalankulun ja pyöräilyn riippusiltaa. Silta ylittää Iijoen Jakun koulun kohdalta. Sillan oli tarkoitus valmistua syksyllä 2020, mutta sen rakentaminen jouduttiin keskeyttämään saman vuoden keväällä sillan suunnitelmissa ilmenneiden puutteiden vuoksi. Silta avattiin joulukuussa 2021.

## Lähteet

## Aiheesta muualla

* Jakkukylän kyläyhdistys
Etelä-Afrikan Grand Prix 1980

**Etelä-Afrikan Grand Prix 1980** oli Formula 1 -sarjan osakilpailu, joka ajettiin 1. maaliskuuta 1980 Kyalamin radalla Etelä-Afrikassa. Kilpailun voitti Renault'lla ajanut René Arnoux, jolle voitto oli kauden toinen.

## Tulokset

## Muuta

*Paalupaikka: Jean-Pierre Jabouille – 1.10,00
*Nopein kierros: René Arnoux – 1.13,15 (kierroksella 51)
*Tyrrellin 150. kilpailu

## Lähteet
Sanja

**Sanja** on ortodoksista alkuperää oleva naisen etunimi.  Ortodoksisen kalenterin mukaan Sanjan nimipäivää vietetään 23. huhtikuuta. Sanja-nimen pyhittäjä on marttyyri Aleksandra .

Suomen Digi- ja väestötietoviraston Nimipalvelun mukaan nimi Sanja on vuoden 2019 loppuun mennessä annettu 362 henkilölle. Heistä 160 on syntynyt vuosina 1980–1999. 

Sanja on yleinen nimi esimerkiksi entisen Jugoslavian maissa. Italiassa se on miehen nimi.

## Tunnettuja Sanjoja
* Sanja Ilić (1951–2021), serbialainen lauluntekijä, kosketinsoittaja, arkkitehti ja vuoden 2018 euroviisuedustaja
* Sanja Iveković (s. 1949), kroatialainen taiteilija
* Sanja Jovanović (s. 1986), kroatialainen uimari
* Sanja Vučić (s. 1993), serbialainen laulaja ja lauluntekijä

## Lähteet
Interbank

**Interbank Osakepankki** oli ensimmäinen pankki, joka syntyi Suomen suljettuun pankkijärjestelmään. Se oli myös ensimmäinen suomalainen sotien jälkeen perustettu yksityinen pankki. Yhtiö fuusioitui vuonna 1998 Mandatum & Co:n kanssa.

## Historia
Yhtiön historia alkoi, kun Jon Hellevig ja hänen veljensä Gert, Ben Wolfram ja Juha Sorvisto perustivat rahoitusyhtiön. Tästä yritys muuttui myöhemmin pankkiiriliikkeeksi, ja vähän myöhemmin siitä tuli myös talletuksia vastaanottava Interbank. 

Interbank Osakepankki perustettiin vuonna 1988. Synty oli jatkoa ruotsalaisen pörssiyhtiö Independent Finans Ab:n käynnistämälle arvopaperivälitysyhtiölle Independent Pankkiiriliike Oy:lle. Valuuttapankkioikeudet pankki sai vuonna 1989.

Interbank oli yhdessä Ålandsbanken kanssa ainoat pankit, jotka selvisivät ilman valtion tukea Suomen talouskriisistä, jonka aikana Suomen valtio joutui tukemaan pankkeja yhteiskunnallisen velvoitteen täyttämiseksi useilla miljardeilla markoilla. Osakkeet olivat teollisuuden ja rahoitusyhtiöiden, kuten Venatorin omistuksessa, mutta myös yksityishenkilöt omistivat pankin osakkeita suoraan ja rahoitusyhtiöiden kautta. 

Interbankin tilanne oli 1990-luvun lopulla heikko. Ratkaisuksi tuli fuusio.***' Mandatum & Co ja Interbank Osakepankki fuusioituvat vuonna 1998 [[Mandatum Pankki|Mandatum Pankiksi]].

==Pörssihistoria==
Interbank Osakepankin osakkeet listattiin myös [[Helsingin pörssi|Helsingin arvopaperipörssiin]] vuonna 1989.***' Fuusion jälkeen Mandatum sai paikan pörssilistalta.

## Talousrikosvyyhti
Pankin ympärillä pyöri 1990-luvun alussa talousrikosvyyhti, jonka seurauksia puitiin oikeudessa vielä 2000-luvulla. Interbankin omistaneet holding-yhtiöt myivät Interbankin osakkeensa 74 miljoonan markan kauppahinnasta vuonna 1993. Kari Uoti ei oikeuden päätöksen mukaan maksanut veroja näistä kaupoista, vaan siirsi varat ulkomaille. Interbankin toimitusjohtaja Juha Sorvisto, Venatorin (yksi Interbankin omistavista holding-yhtiöistä) toimitusjohtaja, tuomittiin samassa yhteydessä puolentoista vuoden vankeuteen.

Pankin muita johtokunnan jäseniä ei ole tuomittu Venatorin sotkuissa taikka muustakaan lainvastaisesta toiminnasta.

## Lähteet

## Aiheesta muualla
*Yle Mot
*Venator Invest Oy Pörssitiedon netissä
Tell Hamoukar

**Tell Hamoukar** oli muinainen kaupunki Luoteis-Syyriassa Eufratin sivuhaaran Khabur-joen altaassa, pohjoisessa Mesopotamiassa. Kaupunki on nykyisellä Jaziran alueella, Al-Hasakan maakunnassa lähellä Irakin rajaa.

Khabur-joen allas sijaitsee sadeviljelyvyöhykkeen rajalla, mutta siellä on myös joen tulvatasankoa.

Kaupungin uskotaan kasvaneen 32 eekkerin kokoiseksi vuoteen 3700 eaa. mennessä, mutta seuraavana 200 vuotena siellä ei näkynyt saviastioissa lainkaan Urukin vaikutusta, ja vuoden 3200 eaa. jälkeen vain hiukan.  Keskustan ala oli 16 ha, jota ympäröi 280 ha asutus. Kaupunginmuurit ajoittuvat myöhäiselle kalkoliittiselle eli myöhäiskuparikaudelle.

Kaupunki lienee ollut pitkään Urukia suurempi. Tämä muuttaa perinteistä kuvaa siitä, että kaupungistunut yhteiskunta olisi syntynyt eteläisessä Mesopotamiassa. Hamoukarissa oli erikoistunutta työvoimaa, massatuotantoa, hallitus ja lait, sekä taiteilijoita. Arvellaan, että kaupunki syntynyt huomattavasti ennen kirjoituksen keksimistä, toisin kuin Sumerin kaupunkien on tähän asti uskottu syntyneen kirjoituksen keksimisen aikoihin. 

Vastaava vanha kaupunki samalla alueella oli Tell Brak. Urukin uskotaan vallanneen kaupungin 3500 eaa. päätellen sieltä löydetyistä lukuisista lingon ammuksista. Kulttuurikehityksen painopiste siirtyi etelään.

## Lähteet

## Aiheesta muualla
* Hamoukar Project Homepage  at the Oriental Institute of the University of Chicago
* Video on Hamoukar Expedition  at the University of Chicago website
* "In the Ruins: Tell Hamoukar", New York Times Science Video (16.1.2007).
* "New details of first major urban battle emerge along with clues about civilization’s origins", press release by University of Chicago News Office (16.1.2007).
* "University of Chicago-Syrian team finds first evidence of warfare in ancient Mesopotamia", press release by University of Chicago News Office (16.12.2005).
* "Ruins in Northern Syria Bear the Scars of a City’s Final Battle" by John Wilford, *New York Times* (16.1.2007)
* "Archaeologists Unearth a War Zone 5,500 Years Old" by John Wilford, *New York Times* (16.12.2005; reposted by University of Chicago News Office)
*Truefacts article
Karjalankylä

**Karjalankylä** on kylä Oulussa, Pohjois-Pohjanmaalla. Kylä sijaitsee Yli-Iin ja Iin välisen seututien 851 varressa. Matkaa Yli-Iin taajamaan kertyy noin 8,3 kilometriä ja Iihin noin 18 kilometriä.

## Lähteet
Haapakoski (Yli-Ii)

**Haapakoski** on kylä Oulun kaupungissa Pahkalan kaupunginosassa, entisen Yli-Iin kunnan alueella. Se sijaitsee yhdystien 8540 varressa, noin 19 kilometriä Yli-Iin keskustaajamasta Pudasjärven suuntaan.

Kylässä sijaitsee Pohjolan Voiman omistama vuonna 1963 valmistunut Haapakosken vesivoimalaitos, jonka teho on 33 megawattia ja putouskorkeus 16 metriä.

## Lähteet
Länsi-Yhdysvaltain Grand Prix 1980

**Länsi-Yhdysvaltain Grand Prix 1980** oli Formula 1 -sarjan osakilpailu, joka ajettiin 30. maaliskuuta 1980 Long Beachin katuradalla Yhdysvalloissa. Kilpailun voitti Brabhamilla ajanut Nelson Piquet, jolle voitto oli hänen uransa ensimmäinen.

Clay Regazzoniin Ensign-autosta hajosi jarrupoljin suoran lopussa, jolloin hän törmäsi pysäköityyn autoon. Regazzoni kimposi törmäyssuojiin ja hän halvaantui vyötäröstä alaspäin onnettomuudessa. Hänen F1-uransa päättyi onnettomuuden johdosta.

## Tulokset

## Muuta

*Paalupaikka: Nelson Piquet – 1.17,694
*Nopein kierros: Nelson Piquet – 1.19,83 (kierroksella 38)
*Mario Andrettin sadas kilpailu
*Nelson Piquet	ensimmäinen voitto, paalupaikka ja johtokierros
*Arrows-tallin 50. kilpailu
*Brabham-tallin 120. nopein kierros

## Lähteet
Sunshine

**Sunshine** on Danny Boylen ohjaama brittiläinen sci-fi-elokuva, joka sai ensi-iltansa 6. huhtikuuta 2007. 

## Tarina
Vuonna 2057 Aurinko on sammumassa ja uhkaa tuhota elämän Maapallolla. Icarus II -avaruusalus on lähetetty uudelleensytyttämään Aurinko, kun ensimmäinen yritys Icarus I epäonnistui tuntemattomasta syystä seitsemän vuotta aiemmin.

## Rooleissa

## Lähteet

## Aiheesta muualla

* Elokuvan viralliset kotisivut
Mark Ruffalo

**Mark Alan Ruffalo** (s. 22. marraskuuta 1967 Kenosha, Wisconsin, Yhdysvallat) on yhdysvaltalainen näyttelijä, ohjaaja ja tuottaja. Hän on saanut kolme parhaan miessivuosan Oscar-ehdokkuutta elokuvista *[[The Kids Are All Right]]* (2010), *[[Foxcatcher]]* (2014) ja *[[Spotlight (elokuva)|Spotlight]]* (2015). Hän näyttelee myös Hulkia Marvel Cinematic Universen elokuvissa sekä FBI-agentti Dylan Rhodesia elokuvissa *[[Suuri puhallus]]* (2013), *[[Suuri puhallus 2]]* (2016) ja *[[Now You See Me: Now You Don’t]]* (2025).

## Nuoruus
Ruffalo syntyi Kenoshassa, Wisconsinissa, italialaissukuisen Frankin ja italialais-Kanadanranskalaisen Marien pojaksi. Hän vietti nuoruusvuotensa Virginia Beachissa, valmistui First Colonial High Schoolista ja muutti sitten perheineen San Diegoon, Kaliforniaan. Myöhemmin hän siirtyi Los Angelesiin ja kuului Orpheus Theatre Companyn perustajiin. Useamman vuoden ajan hän kuitenkin sai pääasiallisen elantonsa toimimalla baarimestarina.

## Ura
Näyttelijän uransa alkupuolella Ruffalo esiintyi sivuosissa mm. kauhuelokuvassa *[[Hammaslääkäri (elokuva)|Hammaslääkäri]]* (1996) ja Yhdysvaltain sisällissodasta kertovassa draamassa *Paholaisen satulassa* (1999). Suurimmat menestyksensä urallaan hän on saavuttanut 2000-luvun vuosina. Ruffalon elokuvien joukkoon lukeutuvat *[[Viimeinen linnoitus]]* (2001) *Elämäni ilman minua* (2003), *[[Tahraton mieli]]* (2004), *[[Jospa se vain olisi totta]]* (2005), *[[Zodiac (elokuva)|Zodiac]]* (2007) ja *[[Suljettu saari]]* (2010). Vuonna 2008 Ruffalo oli ehdolla Satellite Award -palkinnon saajaksi rooleistaan elokuvissa *What Doesn't Kill You* ja *[[The Brothers Bloom]]*. 

Ruffalo on ohjannut elokuvan *Sympathy for Delicious* (2009). Elokuva voitti Special Jury Prize -palkinnon Sundancen elokuvajuhlilla vuonna 2010. Ruffalo on toiminut myös tuottajana elokuvissa *We Don't Live Here Anymore* ja *Second Coming*.

Vuonna 2014 Ruffalo näytteli HBO:n televisioelokuvassa *[[The Normal Heart]]*, josta hän sai Emmy-ehdokkuuden parhaasta miespääosasta. 

## Yksityiselämä
Mark Ruffalo on ollut kesäkuusta 2000 lähtien naimisissa ranskalais-amerikkalaisen näyttelijän Sunrise Coigneyn kanssa. Heillä on kolme lasta (s. 2001, 2005 ja 2007).  

Ruffalo toipui vuonna 2002 hyvänlaatuisesta aivokasvaimesta. 4. lokakuuta 2006 hän puhui *Democracy Now!* -ohjelmassa Irakin sotaa ja Bushin hallitusta vastaan.

## Filmografia
### Elokuvat

### Televisio

## Lähteet
Eija Vilpas (albumi)

**Eija Vilpas** on vuonna 1993 julkaistu näyttelijä Eija Vilppaan albumi.

Albumilla vierailee Vilppaan entinen aviomies näyttelijä Ville Virtanen kappaleessa *"Mennään Mäntsälään"* ja Mikko Kivinen kappaleessa *"Kauhea kankkunen"*.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* ''Eija Vilpas''-albumi Suomen äänitearkiston tietokannassa
Taipaleenkylä (Haukipudas)

**Taipaleenkylä** on kylä Oulun Haukiputaalla, Pohjois-Pohjanmaalla. Kylä sijaitsee entisen Kiimingin ja Haukiputaan kunnanrajan tuntumassa, ja matkaa Haukiputaan keskustaan kertyy 12,2 kilometriä.
Taipaleenkylä

**Taipaleenkylä** voi tarkoittaa seuraavia maantieteellisiä kohteita:
* Taipaleenkylä, kylä Alavudella
* Taipaleenkylä, kylä Haukiputaalla
* Taipaleenkylä, kylä Kemissä
* Taipaleenkylä, kylä Äänekoskella.
Papinjärvi

**Papinjärvi** on järvi Oulussa Oulunsalon suuralueella Kylänpuolen kaupunginosassa, Oulunsalon taajaman länsipuolella ja Oulun lentoaseman luoteispuolella. Papinjärven geologinen rakenne on 9&nbsp;000 vuotta vanha, mutta merestä järvi nousi vasta noin tuhat vuotta sitten. Järvi tunnettiin alun perin nimellä Isojärvi, nykyisen nimensä se sai 1800-luvun alussa.

Papinjärvi on matala, rannoilta hiekkapohjainen ja niukkaravinteinen. Järvellä on pituutta runsas kilometri ja leveyttä puolesta kilometristä 800 metriin.

Papinjärvi on savipohjainen orsivesijärvi, jonka syvin kohta on noin 2,5 metriä. Vedenkorkeus ei vaihtele kovin paljon, sillä järvellä ei ole merkittäviä tulo- ja lasku-uomia. Tämän vuoksi Papinjärven vesi vaihtuu hitaasti. Järvi on lievästi rehevä. Veden humuspitoisuus on alhainen ja vesi kirkasta. Vesi on hapanta (pH 5,3–6,8). Järven happitilanne on ollut melko hyvä, ja sitä tarkkaillaan joka kolmas vuosi. Mittauksessa 3.1.2006 happipitoisuus oli 13,3&nbsp;mg/l.

Järvi on merkitty Oulun kaupungin kaavaan luonnon monimuotoisuuden kannalta erityisen tärkeänä alueena. Papinjärvi kuuluu kansallisesti tärkeiden lintualueiden luetteloon (FINIBA).

Järvellä on uimaranta. Järven ranta-alueilla (pääosin luoteisrannalla) on vapaa-ajan asuntoja. Järven lähettyvillä sijaitsee myös hiihtourheilukeskus Kisakangas.

## Lähteet

## Aiheesta muualla

* Papinjärven rehevöitymisestä ja happamoitumisesta 
*  Ss. 69-72
Heitä sikaa

**Heitä sikaa** () on David Moffat Enterprisen vuonna 1977 julkaisema peli. Se on kahden tai useamman henkilön pelattava seurapeli, jossa tarkoituksena on kahta muovista valmistettua sikahahmoa heittämällä kerätä pisteitä. 

Pelin voittamiseksi pelaajan pitää saada vähintään 100 pistettä. Pelaajat heittävät vuorollaan sikoja. Yksi vuoro koostuu yhdestä tai useammasta heitosta. Pisteiden määrä määräytyy siitä mihin asentoon siat heitettäessä jäävät. Jos siat jäävät asentoon 'läskilortti', pelaaja ei saa enää jatkaa vuoroaan ja menettää vuorollaan saamansa pisteet. Jos tulee asento 'pelkkää pekonia', pelaaja menettää kaikki pisteensä. Jos taas pelaaja heittää 'kinkkukohokkaan', pelaaja poistetaan pelistä kokonaan. Kun pelaaja haluaa lopettaa vuoronsa, vuorolla saadut pisteet lisätään pelaajan aiemmin saamiin pisteisiin ja vuoro siirtyy seuraavalle.

## Asennot ja pisteet
Yhden sian pisteet
* Tavallinen sika = Yksi sika jää maahan jaloilleen, 5 pistettä.
* Sianselkä = Yksi sika jää maahan selälleen, 5 pistettä.
* Siansyltty = Yksi sika jää maahan etujalkojensa ja kärsänsä varassa, 10 pistettä.
* Etupotka = Yksi sika jää maahan toisen korvansa ja toisen etujalkansa varaan, 15 pistettä.

Yhdistelmät
* Jos sioilla on eri asennot (tavallinen sika, sianselkä, siansyltty tai etupotka), pisteet lasketaan yhteen. Esimerkiksi sianselkä + siansyltty = 15 pistettä.

Tuplasiat
* Läskilortti = Siat jäävät maahan eri kyljille, 0 pistettä ja pelaaja menettää vuorollaan keräämänsä pisteet.
* Silavaa = Siat jäävät maahan samalle kyljelle, 1 piste.
* Tuplatavallinen sika = Molemmat siat jäävät jaloilleen, 20 pistettä.
* Tuplasianselkä = Molemmat siat jäävät selälleen, 20 pistettä.
* Tuplasiansyltty = Molemmat siat jäävät siansylttyasentoon, 40 pistettä.
* Tuplaetupotka = Molemmat siat jäävät etupotka-asentoon, 60 pistettä.
* Pelkkää pekonia = Siat asettuvat niin, että ne koskevat toisiaan, menetät kaikki pisteesi.
* Kinkkukohokas = Alempi sika seisoo normaalisti neljällä sorkallaan ja päällimmäinen sika on samassa asennossa alemman sian päällä. Jos saat kinkkukohokkaan, sinut poistetaan pelistä.

### Huomautukset
 Kinkkukohokkaan asennosta pelaaja jää kiinni fuskaamisesta, koska tavallisella tyylillä heitettynä sikoja on mahdotonta saada Kinkkukohokkaan asentoon.

## Lähteet
* Tacticin *Heitä sikaa* -peli ja sen ohjeet.
Petäjäjärvi

**Petäjäjärvi** on usean järven nimi:

## Suomessa
* Petäjäjärvi, järvi Enontekiöllä
* Petäjäjärvi, järvi Ikaalisten Juhtimäessä
* Petäjäjärvi, järvi Keiteleellä
* Petäjäjärvi, järvi Leppävirralla
* Petäjäjärvi, järvi Orivedellä
* Petäjäjärvi, järvi Pielavedellä
* Petäjäjärvi, järvi Ranualla
* Petäjäjärvi, järvi Ruovedellä
* Petäjäjärvi, järvi Virroilla
* Petäjäjärvi, järvi Ylöjärven Aurekoskella
* Petäjäjärvi, järvi Ylöjärven Kurussa
* Petäjäjärvi, järvi Ylöjärven Poikeluksessa

## Venäjällä
* Petäjäjärvi, järvi Karjalan tasavallan Suojärven piirissä, ennen alueluovutuksia Korpiselän kunnassa

## Katso myös
* Iso Petäjäjärvi, järvi Orivedellä
* Vähä Petäjäjärvi, järvi Orivedellä
* Vähä Petäjäjärvi, järvi Ylöjärvellä
* Pieni Petäjäjärvi, järvi Pielavedellä
Pohjaslahti–Piittisjärvi

**Pohjaslahti–Piittisjärvi** on kahden kylän muodostama kyläyhteisö Ranuan kunnassa, Peräpohjolassa Lapin maakunnassa. Kyläyhteisö sijaitsee aivan Ranuan pohjoisosassa seututie 942:n varressa. Matkaa Ranuan keskustaan kertyy noin 46 kilometriä.

## Lähteet
Rotestilaulu (albumi)

**20 suosikkia – Rotestilaulu** on vuonna 1998 julkaistu kokoelma-albumi, joka sisältää 20 huumorilaulua eri esittäjien esittäminä vuosilta 1949–1978. Albumin on julkaissut CD-levynä ja C-kasettina Fazer Records. 

## Kappaleet
#  Simo Salminen, 1968
#  Simo Salminen ja Spede Pasanen, 1966
#  Simo Salminen, 1968
#  Reino Helismaa, 1949
#  Spede Pasanen, 1966
#  Ismo Kallio, 1962
#  Simo Salminen, 1968
#  Ismo Kallio, 1962
#  Jukka Virtanen, 1969
#  Pertti Metsärinteen yhtye, 1970
#  Simo Salminen, 1966
#  Juha Vainio, 1968
#  Reijo Tani, 1972
#  Leo Jokela, 1970
#  Simo Salminen, 1968
#  Pentti Oskari Kankaan 7 seinähullua veljestä, 1973
#  Simo Salminen, 1969
#  Songilo, 1978
#  Reijo Tani ja Pertti Metsärinteen yhtye, 1967 
#  Leo Jokela ja Spede Pasanen, 1964

## Katso myös
* 20 suosikkia -sarjan muut levyt

## Aiheesta muualla
* ''20 suosikkia – Rotestilaulu'' Suomen äänitearkiston tietokannassa